Diskusia:Majster Štefan z Košíc

message: @Vasiľ tvoj presun nie je úplne šťastný z niekoľkých dôvodov:
Ad. I. Áno, PSP kapitola písania historických osobných mien z Uhorského obdobia slovenských dejín odkazuje na Slovenský biografický slovník. Avšak niektoré heslá obsahujú vážne chyby, čo je spôsobené tým, že autori väčšinou preberali informácie zo sekundárnych zdrojov. V niektorých prípadoch došlo k prebratiu a ďalšiemu opakovaniu chyby.
Ad. II. V SBS je heslo o Majstrovi Štefanovi pod hl. názvom Štefan Tarner. Avšak to je nepresné, keďže Štefan Tarner bol bardejovský rezbár, ktorý mal údajne zhotoviť mariánsku sochu a ďalšie sochárske časti oltára v Kostole sv. Egídia v Bardejove viď: KOKUĽA, Andrej. Dejiny Bardejova. Košice : Východoslovenské vydavateľstvo, 1975, s. 204 alebo CHALUPECKÝ, Ivan. Štefan Tarner - bardejovský rezbár? Ars (Bratislava : VEDA), 1988, roč. 21, čís. 1, s. 17 - 19; z novších: ČOVAN, Miroslav. Historické nápisy zo Šariša do roku 1650. Martin : vlast. nákl., 2016, s. 29 (naopak k Majstrovi Štefanovi s. 21, 46), ISBN 9788097225032 či Zborník prednášok VI. medzinárodného seminára o reštaurovaní: Bardejov, hotel Šariš : 27.-29. september 2006. Bratislava: Mária Mollerová - MARPO, 2007, s. 75. ISBN 9788096977901.
Ad. III. Názov Majster Štefan z Košíc uprednostňuje slovenská umenoveda viď: BURAN, Dušan. Gotika: dejiny slovenského výtvarného umenia. Bratislava : Slovenská národná galéria, 2003, s. 293, 614. ISBN 808059080X alebo Majster Štefan z Košíc In: Arslexicon. Upozorňujem, že Arslexicon je projekt pod taktovkou Ústavu dejín umenia SAV v úzkej spolupráci s Katedrou dejín umenia Filozofickej fakulty UK, Pamiatkovým úradom SR a Slovenskou národnou galériou, takže ak by chcel/a autor/ka hesla použiť tvar Štefan Tarner alebo spomenúť jeho vlastné meno určite by to urobil/a. K chybe došlo pravdepodobne už In: Súpis pamiatok na Slovensku. Bratislava : Obzor, 1969, Zv. 3. R - Ž, s. 558, kde je napísané: „Tarner, Štefan (identický so Štefanom z Košíc)  staviteľ a sochár v Košiciach, zistiteľný v r. 1460 až 1498.“ odkiaľ to opakovalo ďalej SBS a i. --Róbert Jahoda (diskusia) 18:47, 18. marec 2024 (UTC)
Ďakujem za zdroj, Arslexicon som predtým nepoznal.K I. Obsahuje práve toto heslo v SBS chyby?K. II. Rezbár je podľa všetkého odlišná osoba, o ktorej (ak je významných zdrojov dosť) možno vytvoriť samostatný článok.K III. Súpis pamiatok na Slovensku je rovnako kvalitný (hoci o niečo starší) zdroj. Píšeš o chybe: je v niektorom z tebou citovaných dokumentov priamo uvedené, že je v SBS, resp. Súpise chybný údaj? Ja ešte pozriem Biografický lexikón Slovenska + Encyclopaedia Beliana. Vasiľ (diskusia) 07:06, 20. marec 2024 (UTC)
replies: text: Ad I. Áno, viď: MENCL, Václav, Gotická architektúra Košíc. Vlastivedný časopis (Bratislava : Osveta), 1966, roč. 15, čís. 1. s. 23 „ Bol to majster Štefan, kamenár a košický mešťan, ktorého K. Divald omylom identifikoval ako Štefan Tarnera, povozníka a bardejovského mešťana“. Ďalej v bode III.

text: Ad II. Áno, podľa všetkého boli Štefan Tarner a Majster Štefan dve odlišné osoby. Pri Štefanovi Tarnerovi ešte prevláda polemika, či bol bardejovský rezbár alebo len bardejovský obchodník, ktorý finančne podporil zhotovenie oltára pre Kostol sv. Egídia v Bardejove (bližšie:  CHALUPECKÝ, Ivan. Štefan Tarner - bardejovský rezbár? Ars (Bratislava : VEDA), 1988, roč. 21, čís. 1, s. 17 - 19).

text: Ad III. Súpis pamiatok na Slovensku je určíte dobrý zdroj, ale sem tam sa nájdu tradované chyby, ktoré koriguje alebo prekonáva súčasná umenoveda (napr. biografické údaje a tvorba Olafa Engelhoma In: SPS, Zv. 2  K - P, s. 215 - 217; porovnaj:  HUSOVSKÁ, Ľudmila et al. Levoča : Národné kultúrne pamiatky na Slovensku. Bratislava : PÚSR, Slovart, 2016, s. 75 - 77, 212 - 226, ISBN 978-80-556-2449-5 alebo CHMELINOVÁ, Katarína. Ars inter Arma : umenie a kultúra raného novoveku na východnom Slovensku. Bratislava : SNG, 2008, s. 79, ISBN 978-80-8059-135-9). Myslím, že na tú chybu upozornili znova autori In:  BURAN, Dušan. Gotika: dejiny slovenského výtvarného umenia. Bratislava : Slovenská národná galéria, 2003, s. 293, 614. ISBN 808059080X (nemám ju momentálne pri sebe, musím pozrieť cez víkend). Čo sa týka Beliany tak tam som našiel iba ako Majstra Štefana viď: košický dóm. --Róbert Jahoda (diskusia) 18:57, 21. marec 2024 (UTC)

text: V BLS zatiaľ Štefan z Košíc nie je (ako majster). Takže ak danú sadu údajov a spochybnenie považuješ za dostatočné, pokojne presuň. Ak v článku v poznámke dovysvetľuješ, prečo je meno odlišné od primárneho tvaru v SBS, myslím, že to bude len nápomocné. Inak BSL má tvary bez „majster“, to evidentne chápu ako titul. Ak bude v budúcnosti v BLS, doplním (prípadne presuniem) podľa toho. Vasiľ (diskusia) 12:50, 25. marec 2024 (UTC)
replies: text: :Ok, zapracujem do článku poznámku a presuniem. --Róbert Jahoda (diskusia) 16:16, 25. marec 2024 (UTC)
thread_title:  Presun